CELEX: 32010R0109
Language: sk
Date: 2010-02-05 00:00:00
Title: Nariadenie Komisie (EÚ) č. 109/2010 z  5. februára 2010 o zatriedení určitého tovaru do kombinovanej nomenklatúry

9.2.2010   
            
            
               SK
            
            
               Úradný vestník Európskej únie
            
            
               L 36/7
            
         NARIADENIE KOMISIE (EÚ) č. 109/2010
   z 5. februára 2010
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. februára 2010
      
         
            Za Komisiu v mene predsedu
         
         László KOVÁCS
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok sa skladá z:
                  
                              —
                           
                           
                              valcovitej oceľovej nádoby s výškou približne 33 cm a s priemerom približne 29 cm,
                           
                        
                              —
                           
                           
                              oceľového veka s dvoma kruhovými otvormi s priemerom približne 5 cm a 6 cm,
                           
                        
                              —
                           
                           
                              valcovitej oceľovej mriežky s výškou približne 8 cm a s priemerom približne 12,5 cm,
                           
                        
                              —
                           
                           
                              ohybnej oceľovej hadice a
                           
                        
                              —
                           
                           
                              sacej dýzy.
                           
                        Oceľová mriežka je pripevnená na spodok veka pod jedným z dvoch otvorov.
                  Hadica spolu so sacou dýzou je pripevnená na druhý otvor.
                  Zariadenie je určené napríklad na čistenie ohnísk za použitia vysávača tak, že sa hadica vysávača pripojí na vrchnú stranu veka k otvoru s mriežkou.
                  Počas vysávania zostanú hrubé častice na dne nádoby, zatiaľ čo jemné častice sa pomocou mriežky vyfiltrujú z prúdiaceho vzduchu.
               
               
                  8421 39 20
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 1 písm. f) k XV. triede a znením číselných znakov KN 8421, 8421 39 a 8421 39 20.
                  Keďže valcovitá mriežka zachytí jemné častice a prechádza ňou iba čistý vzduch, slúži ako filter. Výrobok má preto vlastnosti zariadenia na filtrovanie alebo na čistenie položky 8421.
                  Zatriedenie do položky 7323 ako výrobok pre domácnosť z ocele je vylúčené, pretože v súlade s poznámkou 1 písm. f) k XV. triede, táto trieda nezahŕňa výrobky XVI. triedy.
                  Výrobok sa zatrieďuje do číselného znaku KN 8421 39 20 ako zariadenie na filtrovanie alebo čistenie vzduchu.